ai4bharat/Pralekha huggingface dataset:
وزارت آیوش
آیوش کے مرکزی وزیر نے جموں وکشمیر میں گاندربل کے مقام پر جی یو ایم سی اینڈ ایچ کے بی یو ایم ایس کورس کا افتتاح کیا
آیوش، بندرگاہوں، جہاز رانی اور آبی گزر گاہوں کے مرکزی وزیر جناب سربانند سونو وال نے آج جموں وکشمیر میں گاندر بل کے مقام پر گورنمنٹ یونانی میڈیکل کالج اینڈ ہاسپٹل  کے بی یو ایم ایس  کے پہلے بیچ کا افتتاح کیا۔ اس موقع پر مرکز کے زیر انتظام علاقے جموں وکشمیر کے لیفٹیننٹ گورنر جناب منوج سنہا نے بھی تقریب میں ورچوئل طریقے سے شرکت کی۔
اس سے پہلے جناب سو نووال نے وزیراعظم جناب نریندر مودی کی 71 ویں سالگرہ کے موقع پر سری نگر میں یونانی طریقہ علاج سے متعلق علاقائی تحقیقی ادارے میں 71 شفا بخش پودے لگا کر شجر کاری مہم میں حصہ لیا تھا۔
بی یو ایم ایس کورس کے افتتاح کو پورے مرکز کے زیر انتظام علاقے کے لئے ایک تاریخی موقع قرار دیتے ہوئے مرکزی وزیر نے کہا کہ یہ ادارہ، مرکز کے زیر انتظام علاقے جموں وکشمیر میں دیسی طریقہ علاج ، خاص طور پر کشمیر ڈویژن میں یونانی طریقہ علاج کو فروغ دینے میں دور رس اثرات کا حامل ہوگا۔ انہوں نے کہا کہ آیوش کی وزارت، ملک کے عوام کو حفظان صحت سے متعلق بنیادی خدمات فراہم کرنے کے تئیں عہد بند ہے۔
بی یو ایم ایس کے پہلے بیچ میں داخلہ حاصل کرنے والے طلباء کو مبارک باد دیتے ہوئے جناب سونو وال نے کہا کہ وزیراعظم، پورے ملک کی ترقی، امن و امان اور یکجہتی کے لئے انتھک کام کر رہے ہیں۔ انہوں نے طلباء کو صلاح دی کہ وہ پورے مرکز کے زیر انتظام علاقے کے وقار کے لئے اسی لگن اور توانائی کے ساتھ کام کریں۔
بعد میں مرکزی وزیر نے اسپتال کے اندر او پی ڈی بلاک، آپریشن تھیٹر بلاک، مختلف لیباریٹریوں کا دورہ کیا۔ وہ اکیڈمک عمارت میں بھی گئے، جہاں مرکزی وزیر اور دیگر عہدیداروں نے بی یو ایم ایس کے پہلے بیچ کے طلباء کے ساتھ بات چیت کی۔
یہ بات قابل ذکر ہے کہ گاندر بل کا گورنمنٹ یونانی میڈیکل کالج اینڈ ہاسپٹل، سابقہ سی ایس ایس اسکیم کے تحت آیوش کی وزارت سے 17 کروڑ روپے کی مالی امداد، مرکز کے زیر انتظام علاقے سے 17.25 کروڑ روپے اور نیشنل آیوش مشن کے تحت 38.82 لاکھ روپے کی مالی امداد سے تعمیر کیا گیا ہے اور اس کا روز مرہ کا کام کاج کیا جا رہا ہے۔
اس کالج میں 60 بستروں والے اسپتال کے ساتھ سالانہ 60 بی یو ایم ایس طلباء کو داخلہ دینے کی گنجائش ہے۔ اس کالج میں مریضوں کے علاج معالجے سے متعلق سات محکمے ہیں۔ یہ محکمے ہیں: معالجات ، جراحت ، عین اُذن، عنف حلق، آنکھ، کان، ناک، حلق، علم القبالہ ونسواں،  علم الاطفال ، امراض جلد اور علاج بالتدبیر سے متعلق محکمات۔
اس دورے کے دوران مرکزی وزیر کے ہمراہ گاندر بل ضلع ترقیاتی کاؤنسل کی چیئر پرسن نزہت اشفاق، آیوش کی وزارت میں خصوصی سکریٹری پرمود کمار پاٹھک، صحت اور طبی تعلیم سے متعلق محکمے کے ایڈیشنل چیف سکریٹری وویک بھارد واج، گاندر بل کی ڈپٹی کمشنر کریتیکا جیوتسنا، آیوش کے ڈائریکٹر جنرل ڈاکٹر موہن سنگھ، سی سی آر یو ایم کے ڈائریکٹر جنرل عاصم علی خاں، گورنمنٹ یونانی میڈیکل کالج کی پرنسپل صامیہ رشید، ایس ایس پی گاندر بل اور دیگر اہم شخصیات بھی موجود تھیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-9176
(Visitor Counter : 119
وزارت دفاع
انڈمان اور نکوبار کمانڈ نے یوم جمہوریہ منایا
نئی دہلی:26 جنوری 2022:
نیتا جی اسٹیڈیم، پورٹ بلیئر، انڈمان اور نکوبار جزائر میں 26 جنوری 2022 کو 73 ویں یوم جمہوریہ کے موقع پر پریڈ کا انعقاد کیا گیا۔ پریڈ کا جائزہ لیفٹیننٹ گورنر ایڈمرل جزائر انڈمان و نکوبار  ڈی کے جوشی نے لیا جو اس پریڈ کے مہمان خصوصی تھے۔ پریڈ کی سربراہی بحریہ کے لیفٹیننٹ سی ڈی آر سندیپ آر نے کی جس میں فوج، بحریہ، فضائیہ، کوسٹ گارڈ اور اے این پولیس کے دستے شامل تھے۔
پریڈ میں مہمان خصوصی کے ذریعے قومی پرچم کشائی کے موقع پر ایم آئی 17 وی 5 ہیلی کاپٹر کے ذریعے پنکھڑیوں اور پرچموں کی بارش کی گئی۔ پریڈ کے ہر دستے کی نمائندگی ایک افسر، ایک جونیئر کمیشنڈ آفیسر اور پندرہ دیگر رینکس نے کی۔ ہر شریک دستے نے فخر اور جوش اور مشترکہ ثقافت کے ارتقا کی اعلی سطح کا مظاہرہ کیا۔ تقریب کے انعقاد کے دوران تمام سرکاری رہنما خطوط اور کوویڈ پروٹوکول کی پابندی کی گئی۔
شمال مشرقی ریاستوں کی ترقی کی وزارت
میگھالیہ میں سیاحوں کو رجسٹر کرنے سے متعلق کوئی آرڈیننس نہیں
شمال مشرقی خطے کی ترقی  کے وزیر مملکت ، وزیر اعظم کے دفتر، عملہ، عوامی شکایت اور پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے ایک سوال کے تحریری جواب میں آج راجیہ سبھا کو بتایا کہ آج تک میگھالیہ کا سفر کرنے والے افراد کے ناموں کا رجسٹریشن کرانے سے متعلق کوئی بھی آرڈیننس جاری نہیں کیاگیا ہے۔
۔۔۔۔۔۔۔۔۔۔۔
م ن ۔ش س۔ ع ر۔
U-5297
(Visitor Counter : 28
وزارت خزانہ
تین اعشاریہ نو فیصد جی ایس 2022 ، پانچ اعشاریہ ایک پانچ فیصد 2025، پانچ اعشاریہ آٹھ پانچ فیصد جی ایس 2020 اور چھ اعشاریہ آٹھ صفر فیصد جی ایس 2060 کی فروخت  کے لئے نیلامی
نئی دہلی،یکم ؍فروری: حکومت ہند نے قیمت کی بنیاد پر نیلامی کے ذریعے 2 ہزار کروڑ روپے  ایک نوٹیفائیڈ رقم کے لئے تین اعشاریہ نو چھ فیصد سرکاری تمسکات 2022،  قیمت کی بنیاد پر نیلامی کے ذریعے 11 ہزار کروڑ روپے  ایک نوٹیفائیڈ رقم کے لئے پانچ اعشاریہ ایک پانچ فیصد2025 کی سرکاری تمسکات،  قیمت کی بنیاد پر نیلامی کے ذریعے 11 ہزار کروڑ روپے  ایک نوٹیفائیڈ رقم کے لئے پانچ اعشاریہ آٹھ پانچ فیصد 2030 کی سرکاری تمسکات اور  قیمت کی بنیاد پر نیلامی کے ذریعے 7 ہزار کروڑ روپے  ایک نوٹیفائیڈ رقم کے لئے چھ اعشاریہ آٹھ صفر فیصد سرکاری تمسکات 2060 کی فروخت  کا اعلان کیا ہے۔ حکومت ہند کے پاس متبادل ہوگا کہ وہ مندرجہ بالا ہر ایک تمسکات کے عوض 2 ہزار کروڑ روپے تک کا اضافی سبس کرپشن اپنے پاس برقرار رکھے۔ نیلامی بھارتیہ ریزور بینک کے ممبئی آفس ، فورٹ ، ممبئی کی طرف سے کی جائے گی۔ یہ نیلامی 5 فروری 2021  کو کثیر قیمتی طریقہ کا استعمال کرتے ہوئے کی جائے گی۔
تمسکات کی فروخت کی نوٹیفائڈ رقم کا پانچ فیصد تک حصہ اہم افراد اور اداروں کو الاٹ کیاجائے گا ۔ جیسا کہ سرکاری تمسکات کی نیلامی میں غیر مقابلہ جاتی بولی کی سہولت سے متعلق اسکیم میں بیان کیا گیا ہے۔
نیلامی کے لئے مقابلہ جاتی اور غیر مقابلہ جاتی دونوں طرح کی بو لیوں کو بھارتیہ ریزور بینک کے کور بینکنگ سولیوشن  سسٹم پر ، الیکٹرانک شکل میں 5 فروری 2021 کو داخل کیا جائے۔ غیر مقابلہ جاتی بولیوں کو صبح 10 بج کر 30 منٹ اور صبح 11 بجے کے درمیان داخل کیا جائے اور مقابلہ جاتی بولیوں کو صبح ساڑھے 10 بجے سے صبح ساڑھے گیارہ بجے کے درمیان داخل کیا جائے۔
نیلامی کے نتائج کا اعلان 5 فروری 2021  کو کیا جائے گا اور کامیاب بولی لگانے والوں کی طرف سے ادائیگی 8 فروری 2021  کو کی جا ئے گی۔
تمسکات جب اجراء کیا گیا، کے تحت ، جو ’مرکزی حکومت کے تمسکات میں، جب جاری کئے گئے لین دین ‘ سے متعلق رہنما خطوط کے مطابق تجارت کے لئے اہل ہوں گی، جو بھارتیہ ریزور بینک نے بمطابق سرکلر نمبر: RBI/2018-19/25 مورخہ 24 جولائی 2018 کو جاری کی تھیں، جیسا کہ وقتا فوقتا ان میں ترمیم کی گئی ہے۔
۔۔۔۔۔۔۔۔۔۔۔۔۔۔۔۔۔۔

U-1650
(Visitor Counter : 80
وزیراعظم کا دفتر
اٹھارہویں بھارت – آسیان سربراہ اجلاس میں وزیراعظم جناب نریندر مودی کا اظہار خیال
عزت مآب،
معززین،
نمسکار!
اس سال بھی ہم اپنا روایتی فیملی فوٹو تو نہیں لے پائے، تاہم ورچوئل طریقے سے ہی سہی، ہم نے آسیان – بھارت سربراہ اجلاس کی روایت کو برقرار رکھا ہے۔ میں عالی جناب برونئی کے سلطان کو 2021 میں آسیان کی کامیاب صدارت کے لئے مبارک باد دیتا ہوں۔
عزت مآب،
معززین،
کووڈ – 19 کی وبا کے سبب ہم سبھی کو متعدد چیلنجوں سے نبردآزما ہونا پڑا۔ لیکن یہ چیلنجنگ وقت بھارت – آسیان دوستی کی کسوٹی بھی رہا۔ کووڈ – 19 کے دوران میں ہمارا باہمی تعاون، باہمی ہمدردی، مستقبل میں ہمارے رشتوں کو تقویت دیتے رہیں گے، ہمارے لوگوں کے درمیان خیرخواہی کی بنیاد بنیں گے۔ تاریخ گواہ ہے کہ بھارت اور آسیان کے درمیان ہزاروں برسوں سے شاندار تعلقات رہے ہیں۔ ان کی جھلک ہماری مشترکہ اقدار ، روایات، زبانوں، کتابوں، فن تعمیر ، ثقافت اور خورد ونوش ،ہر جگہ نظر آتی ہے اور اس لئے آسیان کا اتحاد مرکزیت بھارت کے لئے ہمیشہ ایک اہم ترجیح رہی ہے۔ آسیان کا یہ خصوصی کردار ، بھارت کی ’ایکٹ ایسٹ پالیسی‘ جو ہماری ’سلامتی اور خطے میں سب کی ترقی ‘یعنی ’’ایس اے جی اے آر‘‘ پالیسی میں مضمر ہے۔بھارت کے انڈو پیسفک اوشنس انیشی ایٹو اور آسیان کے آؤٹ لک فار دی انڈو- پیسفک ، خطے میں ہمارے مشترکہ ویژن اور باہمی تعاون کا ڈھانچہ ہیں۔
عزت مآب،
معززین،
سال 2022 میں ہماری شراکت داری کے 30 سال مکمل ہوں گے۔ بھارت بھی اپنی آزادی کے 75 سال پورے کرے گا۔ مجھے بہت خوشی ہے کہ اس اہم مرحلے کو ہم ’آسیان – بھارت دوستی سال‘ کے طور پر منائیں گے۔ بھارت مجوزہ صدر کمبو ڈیا اور ہمارے کنٹری کوآرڈی نیٹر سنگا پور کے ساتھ مل کر آپسی تعلقات کو مزید گہرا بنانے کے تئیں پابند عہد ہے۔ اب میں آپ سبھی کے خیالات سننے کا منتظر ہوں۔
بہت بہت شکریہ!
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-12282
(
قومی مالیاتی رپورٹنگ اتھارٹی
این ایف آر اے نے انشورنس معاہدوں یعنی آئی این ڈی- اے ایس 117کی اکاؤنٹنگ کے لیے نئے معیار سے متعلق تجاویز کا جائزہ لیا ہے
نیشنل فنانشل رپورٹنگ اتھارٹی  نے انسٹی ٹیوٹ آف چارٹرڈ اکاؤنٹنٹس آف انڈیا  سے موصول ہونے والی تجاویز کی جانچ کرنے کے لیے ایک میٹنگ کی۔ یہ میٹنگ کل کمپنیز ایکٹ، 2013 کی ذیلی دفعہ133 کے تحت انشورنس معاہدوں کے حساب کتاب کے لیے آئی این ڈی اے ایس 117ایک نئے معیار  کے بارے میں کی گئی تھی۔ میٹنگ میں این ایف آر اے کی ایگزیکٹو باڈی اور ایم سی اے، سی اے جی، آئی سی اے آئی اور اکاؤنٹنسی کے پیشہ سے متعلق جزوقتی ممبران نے شرکت کی۔
این ایف آر اے اپنی سفارشات کارپوریٹ امور کی وزارت سے ساجھا کرے گا، جس کے بعدمرکزی حکومت آئی این ڈی- اے ایس 117کو کمپنیز  ضوابط 2015 کے تحت اس پر غور وخوض کرکے اسے نوٹیفائی کرے گی۔جب اسے نوٹیفائی کردیا جائے گا تو یہ فی الحال مطلع شدہ آئی این ڈی اے ایس 104، انشورنس معاہدوں کی جگہ لے لے گا ۔
آئی ایف آر ایس 17، اصل میں بین الاقوامی اکاؤنٹنگ اسٹینڈرڈز بورڈ  کی طرف سے مئی 2017 میں جاری کیا گیا، انشورنس انڈسٹری یعنی بیمہ صنعت کے لیے اکاؤنٹنگ کا ایک مکمل جائزہ ہے۔ اسے بیمہ معاہدوں کے لیے حقیقی معنوں میں ایک پہلا بین الاقوامی آئی ایف آر ایس اسٹینڈرڈ سمجھا جاتا ہے جس سے سرمایہ کاروں اور دیگر صارفین کو بیمہ کنندگان کے جوکھم کے خطرات ، منافع اور مالیاتی پوزیشن کو بہتر طور پر سمجھنے میں مدد ملتی ہے۔ عالمی سطح پر، اس کا اطلاق یکم جنوری 2023 سے ہو گیا ہے ۔
آئی ایف آر ایس 17،خاص طور پر بیمہ اداروں کے بیمہ اور سرمایہ کاری کے معاہدوں کی منفرد خصوصیات کو حاصل کرنے کے لیے تیار کیا گیا ہے۔ یہ انتہائی بیمہ پروڈکٹس کے لیے مخصوص ہے اور اس کے لئے پیمائش، پیشکش اور انکشاف کے تقاضوں میں ایک مثالی تبدیلی کی ضرورت ہے۔بیمہ صنعت عالمی معیشت میں اہم کردار ادا کرتی ہے۔ آئی اے ایس بی کی 2017 کی فیکٹ شیٹ کہتی ہے کہ 13 ٹریلین ڈالر کے اثاثوں کے ساتھ، بیمہ کنندگان، حصص بازار میں لسٹڈ کمپنیوں کے کل اثاثوں کا 12 فیصد ہیں جو آئی ایف آر ایس معیارات کا استعمال کرتی ہیں۔ صنعت کے مرکزی اقتصادی کردار کے پیش نظر، بیمہ کے معاہدوں کے لیے مناسب اور شفاف حساب کتاب انتہائی اہمیت کا حامل ہے۔
ڈاکٹر اجے بھوشن پرساد پانڈے نے حالیہ دنوں میں ہندوستان میں ہونے والی متعدد اصلاحات اور عالمی امور میں ہندوستان کے نمایاں کردار پر روشنی ڈالی ہے۔ ڈاکٹر پانڈے نے کہا کہ آئی این ڈی –اے ایس 117، 140 سے زیادہ ممالک میں اختیار کئے گئے آئی ایف آر ایس معیار کے ساتھ کافی حد تک ہم آہنگ ہے۔ یہ فیصلہ ہندوستان کی پالیسی کے مطابق ہے جس کے تحت ہندوستانی کمپنیوں کے لیے بین الاقوامی بہترین طور طریقوں کو اختیار کرنا ہے۔ یہ معیار ہندوستانی بیمہ صنعت کو عالمی سطح پر تقابلی مالیاتی معلومات پیش کرنے کے قابل بنائے گا جو ملک میں بیمہ کی رسائی کو بڑھانے کے لیے درکار شعبے میں بہتر سرمایہ کاری کے لیے اچھی طرح اشارہ کرتا ہے۔
اس میٹنگ سے پہلے، این ایف آر اے نے فروری 2023 میں بیمہ معاہدوں سے متعلق مجوزہ نئے معیار کی جانچ کے ایک حصے کے طور پر لائف انشورنس انڈسٹری کے ممبروں کے ساتھ ایک آؤٹ ریچ بھی کیا جس میں آئی آر ڈی اے آئی نے بھی شرکت کی۔ لائف انشورنس انڈسٹری یعنی زندگی بیمہ صنعت کے ممبران نے مجوزہ آئی این ڈی-اے ایس 117 کے بارے میں بیش قیمتی معلومات فراہم کیں اور معیار کو جلد نوٹیفائی کرنے سے متعلق ضرورت کا اظہار کیا۔ آئی سی اے آئی نے 2018، 2021 اور 2022 میں مجوزہ آئی این ڈی-اے ایس 117 کا مسودہ جاری کرکے، بڑے پیمانے پر عوام سے صلاح ومشورہ بھی کیا تھا۔
بھارت کا مسابقتی کمیشن
سی سی آئی نے ٹی پی جی گروتھ وی ایس ایف مارکیٹس پی ٹی ای لمیٹڈ کے ذریعہ اے پی آئی ہولڈنگز پرائیویٹ لمیٹڈ کو 8فیصد ایکویٹی شیئر ہولڈنگ کی منظوری دی
نئی لّی ، 31دسمبر 2020/ مسابقتی کمیشن آف انڈیا  نے ٹی پی جی گروتھ وی ایس ایف مارکٹسز پی ٹی ای لمیٹڈ کے ذریعہ اے پی آئی ہولڈنگز پرائیویٹ لمیٹڈ کو کمپٹیشن ایکٹ 2002 کے سیکشن 31  کے تحت 8فیصد ایکویٹی شیئر ہولڈنگ کی منظوری دی۔
ایکوائرر سنگاپور میں ایک نئی خصوصی مقصد کی سرمایہ کاری کی کمپنی ہے اور آج تک اس کی ہندوستان میں کوئی سرگرم موجودگی اور سرمایہ کاری نہیں ہے۔ ایکوائرر کو مشترکہ طور پر ٹی پی جی  اور کورین انویسٹمنٹ کارپوریشن کے ذریعہ مالی اعانت فراہم کی جائے گی۔
اے پی آئی ہولڈنگز ایک کمپنی ہے، جو ہندوستان میں کام کررہی ہے اور وہ اے پی آئی ہولڈنگ گروپ کی ایک اہم رکن ہے۔ براہ راست یا اس کے ماتحت اداروں کے ذریعہ ، اے پی آئی ہولڈنگز ،مختلف کاروباری سرگرمیاں جاری کرے گی، جن میں یہ شامل ہیں:
تھوک فروشی اور ادویہ کی تقسیم  کی زیادہ ادویات شامل ہیں)۔
نقل و حمل کی خدمات کی فراہمی بنیادی طور پر دواسازی کے شعبے پر مرکوز ہے۔
ای- کامرس پلیٹ فارم تیار کرنے کے لیے ٹکنالوجی اور دانشورانہ املاک کا مالک ہونا۔ دواسازی کی مصنوعات ، طبی آلات اور ادویہ کی فروخت میں سہولت کے لیے بازاروں کی جگہیں۔
مینوفیکچرنگ اور دواسازی ، آیورویدک اور نٹراسیوٹیکل مصنوعات، طبی آلات ، حفظان صحت سے متعلق مصنوعات، زندگی بچانے والی دوائیں ، جڑی بوٹیوں کی مصنوعات اور کھانے پینے کی اشیا کی مارکیٹنگ۔
سی سی آئی کے ایک تفصیلی حکم نامے پر عمل ہوگا۔
الیکٹرانکس اور اطلاعات تکنالوجی کی وزارت
اطلاعاتی ٹیکنالوجی ضابطوں میں ترمیم کا مقصد
الیکٹرونکس اور اطلاعاتی ٹیکنالوجی کے وزیر مملکت جناب راجیو چندر شیکھر نے آج راجیہ سبھا میں ایک سوال کے تحریری جواب میں یہ معلومات دی ہے کہ سرکار کا مقصد ڈیجیٹل شہری یا شہریوں کے لئے ایک کھلا ، محفوظ، قابل اعتماد اور جواب دہ انٹر نیٹ کو یقینی بنانا ہے۔
انٹر نیٹ کی توسیع اور زیادہ سے زیادہ ہندوستانیوں کے آن لائن آنے کے ساتھ ، ڈیجیٹل شہری اور شہریوں کو استعمال کنندہ کے نقصان، غلط اطلاع اور جرائم کے رابطے میں آنے کے امکانات بھی بڑھ گئے ہیں۔ جیسے جیسے ہندوستان میں ڈیجیٹل ایکو سسٹم اور کنکٹیڈ انٹر نیٹ یوزرس کی توسیع ہورہی ہے، ویسے ویسے ان کے سامنے آنے والے چیلنجز اور مسائل کے ساتھ ساتھ بِگ ٹیک پلیٹ فارم کے مقابلے میں پچھلے ضابطے میں موجود کچھ کمیاں اور خامیاں بھی بڑھ رہی ہیں۔ سرکار نے اطلاعاتی ٹیکنالوجی ضابطہ 2000کے ذریعے حاصل کردہ اختیارات کا استعمال کرتے ہوئے اطلاعاتی ٹیکنالوجی ترمیمی ضابطہ 2022 کو نوٹیفائی کیا ہے۔
یہ ضابطے بچولیوں پر مخصوص ذمہ داری ڈالتے ہیں کہ کس طرح کی معلومات کو ہوسٹ ، ظاہر، اَپ لوڈ، شائع، تشہیر، جمع یا ساجھا کیا جانا ہے۔ بچولیوں کو اس وقت لاگو کسی بھی قانون کی خلاف ورزی کرنے والے کسی بھی مواد کو ہٹانے کی ضرورت ہوتی ہے، جب انہیں یا تو عدالت کے حکم کے ذریعے یا موزوں سرکار یا اس کی نامزد ایجنسیوں کے ذریعے نوٹس کے توسط سے لایاجاتاہے۔اس کے علاوہ ترمیمی ضابطے میں شکایت اپیل کمیٹی کے قیام کے لئے بھی التزام کیا گیا ہے، تاکہ استعمال کنندہ کو قابل استعمال شکایتوں پر بچولیوں کی شکایت افسران کے ذریعے بے اثر یا لیے گئے فیصلے کے خلاف اپیل کرنے کی اجازت مل سکے۔ مذکورہ ضابطوں میں دستیاب کارروائی پر عمل کرنے میں ناکام رہنے کی صورت میں آئی ٹی ایکٹ کی دفعہ 79کارروائی کا اختیار دیا گیا ہے۔
اس طرح کی شکایتیں اگر کوئی ہوں ، بے بنیاد اور غلط ہیں۔جیسا کہ ہندوستان کی سپریم کورٹ نے خود دیکھا کہ بنیادی حقوق مکمل حقوق نہیں ہے اور یہ مناسب پابندیوں کے ماتحت ہیں۔
سرکار کی ضابطہ بنانے کی پالیسی کا مقصد ہمارے شہریوں کو آئینی طور سے گارنٹی شدہ اختیار کو یقینی بنانا ہے۔اس مقصد پر عمل کرتے ہوئے ترمیمی ضابطوں نے سوشل میڈیا مداخلت کاروں سمیت مداخلت کاروں کے لئے یہ واضح کردیا ہے کہ وہ آئین کے تحت ہندوستان کے شہریوں کو دیئے گئے اختیارات کا احترام کریں۔
وزیراعظم کا دفتر
وزیر اعظم کا سماجی کارکن اور پدم ایوارڈ یافتہ شانتی دیوی جی کے انتقال پر اظہار تعزیت
نئی دہلی، 17/جنوری 2022 ۔ وزیر اعظم جناب نریندر مودی نے معروف سماجی کارکن اور پدم ایوارڈ یافتہ محترمہ شانتی دیوی جی کے انتقال پر افسوس کا اظہار کیا ہے۔
وزیر اعظم نے ٹوئیٹ کیا ہے کہ:
’’شانتی دیوی جی غریبوں اور محروموں کی ایک آواز کے طور پر یاد کی جائیں گی۔ انھوں نے مصائب کے تدارک اور ایک صحت مند و مبنی بر انصاف سماج کی تعمیر کے لئے بے لوثی سے کام کیا۔ ان کے انتقال سے دکھی ہوں۔ میرے خیالات ان کے اہل خانہ اور ان کے لاتعداد مداحوں کے ساتھ ہیں۔ اوم شانتی‘‘
زراعت اور کاشتکاروں کی فلاح و بہبود کی وزارت
زراعت اورکسانوں کے بہبود کی وزارت کے جوائنٹ سکریٹری  سیموئل پروین کمارنے قومی ترجیحات کے لئے زراعت کی توسیع میں تحقیق کوبڑھانے کی ضرورت پرزوردیاہے ، ساتھ ہی انھوں نے ایپلائیڈ تحقیق پرتوجہ دینے کے لئے بھی زوردیا
زرعی توسیع کے بندوبست کے قومی انسٹی ٹیوٹ  کوزراعت میں توسیع کی تحقیق کا ایوارڈ پیش کیاگیا
حیدرآباد کے زرعی توسیع کے بندوبست کے قومی انسٹی ٹیوٹ  نے آج تیسرے ایم اے این اے جی ای زرعی توسیع کے ایوارڈز 2022 کی تقریب میں زرعی توسیع میں بہترین پوسٹ گریجویٹ تھیسز ، بہترین پی ایچ ڈی ، تھیسز اور بہترین کتابوں کے لئے ایوارڈز پیش کئے۔ ہرزمرے میں پہلے ، دوسرے اورتیسراانعام تین پوسٹ گریجویٹ طلباء ، تین پی ایچ ڈ ی، اسکالرز اور 21کتابوں کے مصنفین کو ایوارڈ بھی پیش کیاگیا۔
زراعت اورکسانوں کے بہبود کی وزارت کے جوائنٹ سکریٹری  جناب سیموئل پروین کمارنے فاتحین کو ایوارڈز پیش کئے اوراس موقع پرایک اجتماع سے بھی خطاب کیا۔ انھوں نے قومی ترجیحات کے لئے زراعت کی توسیع میں تحقیق کو بڑھانے کی ضرورت پرزوردیا اور ایپلائیڈ تحقیق اورتوجہ دینے کو بھی کہاتاکہ کسانوں کے چیلنجز کو دورکیاجاسکے ۔ ایم اے این اے جی ای کے ڈائریکٹرجنرل ڈاکٹرپی چندرشیکھرنے کہاکہ زراعت کی توسیع میں تحقیق کے موضوعات کے انتخاب کو فیلڈلیول کے مسائل سے نمٹناچاہیئے اور تحقیق کے ذریعہ ان مسائل کاحل تلاش کرناچاہیئے ۔ انھوں نے یقین دلایاکہ ایم اے این اے جی ای ایوارڈز طلباء ، محققین اورتعلیمی اداروں کو متحرک کریں گے ، جس سے وہ زراعت کی توسیع میں اعلیٰ معیار اور اہمیت کے حامل تھیسز اورکتابیں تیارکریں گے ۔ اس سے فیلڈسطح کے زرعی چیلنجوں سے نمٹاجاسکے گا۔ اس پروگرام کا اہتمام  ، ایم اے این اے جی ای کے ڈائریکٹرڈاکٹراینڈ بالاسبرامنی کی طرف سے کیاگیاتھا۔
ایوارڈز 2022کے لئے ایم اے این اے جی ای نے ملک بھرسے 46پوسٹ گریجویشن تھیسز ، 43پی ایچ ڈی تھیسزاور 30کتابیں حاصل کیں ۔ ملک میں 27ممتاز سبجیکٹ ماہرین پرمشتمل جیوری نے ان تھیسس اورکتابوں کا اندازہ لگایا۔ ایواڈز پانے والے تھیسز موجودہ اورفیلڈسطح کے ایشوز سے تعلق رکھتے ہیں ، جن میں قدرتی کھیتی کے طورطریقے ، کسانوں کے لئے راست فائدے کی منتقلی ،فارمی یوٹیوبرس ، سبزیوں میں مارکیٹنگ ، محفوظ زراعت کے سماجی ایکولوجی ، ایکولوجیکل خدمات اورانعام جیتنے والی کتابوں کے کور زرعی اورمویشی پروری کی توسیع ، صنعت کاری کافروغ اور پگ فارمنگ شامل ہیں ۔
دیہی ترقیات کی وزارت
منریگا کے بجٹ میں کٹوتی پر مرکزی دیہی ترقی کی وزارت کی وضاحت
مختلف میڈیا رپورٹوں میں اس تشویش کا اظہار کیا گیا ہے کہ مرکزی بجٹ میں منریگا اسکیم کے لیے 24-20233کے لیے 60000 کروڑ روپے مختص کیے گئے ہیں، جو 23-2022 کے 73000 کروڑ روپے کے بجٹ تخمینہ سے 18 فیصد کم ہے۔ اس سے دیہی روزگار کی اسکیم مہاتما گاندھی نریگا کا دیہی گھرانوں کی مانگ کے مقابلے میں اجرت پر روزگار فراہم کرنے کا مقصد متاثر ہو سکتا۔ یہ حقیقت سے کافی دور ہے۔
مہاتما گاندھی نریگا مانگ پر مبنی اسکیم ہے۔ ملازمت کا مطالبہ کرنے والے کسی بھی گھرانے کو اسکیم کے مطابق مالی سال میں کم از کم 100 دن کا غیر ہنر مند دستی کام فراہم کیا جائے گا۔ رواں مالی سال 23-2022 کے دوران، کل 99.81 فیصد دیہی گھرانوں کو ان کے کام کی مانگ کے مقابلے میں اجرت پر ملازمت کی پیشکش کی گئی ہے۔ اگر اسکیم کے تحت ملازمت کے لیے درخواست دہندہ کو وصولی کے پندرہ دنوں کے اندر ایسی ملازمت فراہم نہیں کی جاتی ہے تو وہ یومیہ بے روزگاری الاؤنس کا حقدار ہوگا۔
پچھلے تین سالوں اور رواں مالی سال کے دوران اب تک کے افراد کے دن کی تشکیل درج ذیل ہے:
|
|
|
|
مالی سال 23-2022
|
|
مالی سال 22-2021
|
|
مالی سال 21-2020
|
|
مالی سال 19-2020
|
|
افرادی دنوں کی تشکیل [کروڑ میں]
|
|
248.08
|
|
363.33
|
|
389.09
|
|
265.35
اس سے ظاہر ہوتا ہے کہ شخصی دنوں کی تشکیل کاموں کی مانگ پر منحصر ہے۔
ریاستوں/ مرکز کے زیر انتظام علاقوں کو فنڈز جاری کرنا ایک مسلسل عمل ہے۔
پچھلے سالوں کے دوران، ریاستوں/ مرکز کے زیر انتظام علاقوں کو درج ذیل جاری کیے گئے ہیں۔
|
|
نمبر شمار
|
|
مالی سال
|
|
تخمینی بجٹ 
|
|
ترمیم شدہ تخمینہ 
|
|
جاری کیا گیا فنڈ 
|
|
1
|
|
2014-15
|
|
34000.00
|
|
33000.00
|
|
32977.43
|
|
2
|
|
2015-16
|
|
34699.00
|
|
37345.95
|
|
37340.72
|
|
3
|
|
2016-17
|
|
38500.00
|
|
48220.26
|
|
48219.05
|
|
4
|
|
2017-18
|
|
48000.00
|
|
55167.06
|
|
55166.06
|
|
5
|
|
2018-19
|
|
55000.00
|
|
61830.09
|
|
61829.55
|
|
6
|
|
2019-20
|
|
60000.00
|
|
71001.81
|
|
71687.71
|
|
7
|
|
2020-21
|
|
61500.00
|
|
111500.00
|
|
111170.86
|
|
8
|
|
2021-22
|
|
73000.00
|
|
98000.00
|
|
98467.85
مالی سال 20-2019 میں بی ای 60 ہزار کروڑ روپے تھا جو نظرثانی کرکے 71001 کروڑ روپے ہو گیا، مالی سال 21-2020 کے لیے بی ای 61500 کروڑ روپے تھا جو آر ای پر بڑھ کر 111500 کروڑ روپے ہو گیا اور مالی سال 22-2021 کے لیے 73000 کروڑ روپے کے بی ای میں ترمیم کرکے 98000 کروڑ روپے کر دیا گیا ہے۔ لہذا، یہ دیکھا جا سکتا ہے کہ ریاستوں کو اصل ریلیز بی ای کی سطح پر فراہم کی گئی رقم سے کہیں زیادہ ہے۔ رواں مالی سال 23-2022 کے دوران بھی، بی ای 73000 کروڑ روپے رہا ہے، جس میں ترمیم کرکے 89400 کروڑ روپے کردیا گیا ہے۔ مندرجہ بالا کے مطالعہ سے، یہ اندازہ لگایا جا سکتا ہے کہ پچھلے ریلیز کا اگلے سال کے فنڈز کی ضرورت پر کوئی اثر نہیں ہے۔
جب بھی اضافی فنڈ کی ضرورت ہو تو وزارت خزانہ سے فنڈز فراہم کرنے کی درخواست کی جاتی ہے۔ حکومت ہند ایکٹ کی دفعات اور مرکزی حکومت کے ساتھ ساتھ ریاستی حکومتوں کے لیے لاگو رہنما خطوط کے مطابق، اس اسکیم کے مناسب نفاذ کے لیے اجرت اور مادی ادائیگیوں کے لیے فنڈز جاری کرنے کے لیے پابند عہد ہے۔
پیٹرولیم اور قدرتی گیس کی وزارت
جناب ہردیپ سنگھ پوری نے گیانا کے صدر ڈاکٹر محمد عرفان علی سے ملاقات کی
دونوں رہنماؤں نے تیل اور گیس کے تمام شعبوں میں حکومت سے حکومت کے درمیان براہ راست تعاون پر اتفاق کیا
پٹرولیم اور قدرتی گیس اور مکان اور شہری امور کے وزیر جناب ہردیپ سنگھ پوری نے کوآپریٹو جمہوریہ گیانا کے صدر ڈاکٹر محمد عرفان علی سے آج یہاں ملاقات کی۔
گیانا کے صدر ڈاکٹر محمد عرفان علی سے ملاقات کرتے ہوئے جناب ہردیپ سنگھ پوری
تیل اور گیس کے پورے ایکو سسٹم میں تعاون بڑھانے پر بات چیت نتیجہ خیز اور دلچسپ تھی۔ دونوں اطراف نے دونوں ممالک کے درمیان موجود ہم آہنگی کو نوٹ کیا۔
دونوں فریقوں نے دوطرفہ توانائی کی شراکت میں حالیہ پیش رفت کو نوٹ کیا جس میں 31 اکتوبر 2022 کو ابوظہبی میں اے ڈی آئی پی ای سی-2022 کے موقع پر گیانا کے قدرتی وسائل کے وزیر جناب وکرم بھرت کے ساتھ جناب ہردیپ پوری کی ملاقات اور اگست 2022 میں گیانا میں ہندوستانی توانائی کے پی ایس یو کا دورہ بھی شامل تھا۔
رہنماؤں نے تیل اور گیس کے تمام شعبوں میں حکومت سے حکومت کے درمیان براہ راست تعاون پر اتفاق کیا جس میں طویل مدتی خریداری میں اضافہ، گیانا میں تلاش اور پیداواری سرگرمیوں میں شرکت، وسط اور نیچے کے شعبے میں تکنیکی تعاون اور صلاحیت سازی شامل ہیں۔
رہنماؤں نے ان بات چیت کو آگے بڑھانے کے لیے دو تکنیکی ٹیمیں تشکیل دینے پر اتفاق کیا۔ گیانا کے نائب صدر جناب بھرت جگدیو کے فروری 2023 میں ہندوستان کے دورے کے دوران مستقبل کے تعاون کی شکل کو حتمی شکل دی جائے گی۔
رہنماؤں نے گیانا پاور اینڈ گیس انکارپوریشن  اور انجینئرز انڈیا لمیٹڈ  کے درمیان مربوط این جی ایل پلانٹ اور گیانا میں 300 میگاواٹ کے سی سی جی ٹی پاور پلانٹ کے منصوبے کے لیے کنسلٹنسی خدمات فراہم کرنے کے لیے ایک معاہدے پر دستخط کا بھی مشاہدہ کیا۔
بہت چھوٹی، چھوٹی اور درمیانی صنعتوں کی وزارت
کاشی وشوناتھ مندر میں ۱۴ جنوری سے عقیدت مند ‘کھادی کے ہاتھ سے بنے کاغذ ی چپل’ پہنیں گے
نئی دہلی،10جنوری ،2022
وارانسی میں کاشی وشوناتھ مندر جانے والے عقیدت مندوں اور مندر کے سینکڑوں کارکنوں کو اب ننگے پاؤں مندر کے احاطے میں داخل ہونے کی ضرورت نہیں ہوگی۔ 14 جنوری سے، کھادی اور گاؤں کی صنعت کمیشن عقیدت مندوں اور کارکنوں کے استعمال کے لیے کھادی کے ہاتھ سے بنے کاغذ ‘یوز اینڈ تھرو’ چپلوں کی فروخت شروع کر رہا ہے۔ کھادی کے ہاتھ سے بنے کاغذی چپل کاشی وشوناتھ کوریڈور کے پارکنگ میں واقع کھادی سیلز آؤٹ لیٹ سے فروخت کیے جائیں گے۔ ہاتھ سے تیار کاغذی چپل 50 روپے فی جوڑی کی معمولی قیمت پر خریدے جاسکتے ہیں ۔ یہ چپل وارانسی میں ایک رجسٹرڈ کھادی انسٹی ٹیوشن کاشی ہست کلا پرتشٹھان کے ذریعہ فروخت کئے جائیں گے۔ ہاتھ سے بنے ہوئے کاغذی چپل مینوفیکچرنگ یونٹ کا افتتاح کاشی وشوناتھ مندر کے مہنت مکر سنکرانتی یعنی 14جنوری 2022 کو کریں گے۔
یہ پیش رفت وزیر اعظم کی طرف سے کاشی وشوناتھ مندر کے کارکنوں کے لیے جوٹ چپل بھیجے جانے کے بعد سامنے آئی ہے جب انھیں معلوم ہوا کہ مندر میں کام کرنے والے زیادہ تر لوگ ننگے پاؤں اپنی ڈیوٹی انجام دیتے ہیں۔ مندر کے احاطے میں چمڑے یا ربڑ سے بنے جوتے پہننا منع ہے۔ مندر کی پوری ورک فورس بشمول پجاری، سکیورٹی گارڈ، سینیٹری ورکرز اور خدمت انجام دینے والے لوگوں کو اس قاعدے کی پابندی کرنی ہوتی ہے۔
کے وی آئی سی کے چیئرمین جناب ونائی کمار سکسینہ نے کہا کہ ہاتھ سے بنے ہوئے کاغذ سے بنی "یوز اینڈ تھرو" چپل مندر کے تقدس کو برقرار رکھیں گےاور ساتھ ہی سخت موسمی حالات میں عقیدت مندوں کو گرمی اور سردی سے بھی بچائے گی۔ اس کے علاوہ، یہ چپل کسی بھی قسم کی آلودگی کو روکیں گے کیونکہ یہ قدرتی ریشوں سے بنی ہیں۔ "یہ ہاتھ سے بنے ہوئے کاغذی چپل مندر کے تقدس کو برقرار رکھیں گے۔ یہ چپل 100% ماحول دوست مواد سے بنی ہیں۔ مندر کے احاطے میں ان چپلوں کے استعمال سے کھادی کاریگروں کے لیے پائیدار روزگار بھی پیدا ہوگا۔ جناب سکسینہ نے کہا کہ کے وی آئی سی یہ چپل 14 جنوری سے فروخت کرے گا۔
قابل ذکر بات یہ ہے کہ ہندوستان میں پہلی بار کھادی کے ہاتھ سے بنے ہوئے کاغذ "یوز اینڈ تھرو" کے چپل تیار کیے گئے ہیں۔ یہ ہاتھ سے بنی کاغذی چپلیں 100% ماحول دوست اور سستی ہیں۔ ان چپلوں کو بنانے میں استعمال ہونے والا ہاتھ سے تیار شدہ کاغذ مکمل طور پر لکڑی سے پاک ہے اور قدرتی ریشوں جیسے کپاس اور ریشم کے چیتھڑوں اور زرعی فضلہ سے بنا ہے اور اس لیے عبادت گاہوں میں استعمال کے لیے موزوں ہے۔ یہ حفظان صحت کے نقطہ نظر سے بھی موثر ہے۔ ان چپلوں کو کے وی آئی سی نے ہاتھ سے بنے ہوئے کاغذ کی صنعت کو سپورٹ کرنے اور کاریگروں کے لیے پائیدار روزگار پیدا کرنے کے مقصد سے تیار کیا ہے۔